En aquest apartat es publiquen els visors i aplicacions web, alguns del qual amb informació geogràfica, del Departament de la Presidència i dels seus organismes adscrits.
El Banc de recursos de temps, que coordina l'Oficina per a la Reforma Horària, recull les experiències sobre la reforma horària impulsades a nivell comarcal i municipal a Catalunya.
Font: Oficina per a la Reforma Horària
El Patronat de la Muntanya de Montserrat publica les dades dels visitants a Montserrat, des de l'any 2010, en funció de la forma d'accés, és a dir, si han utilitzat l'aparcament, el cremallera o l'aeri.
També desglossa quins visitants que fan ús de l'aparcament hi accedeixen en bus, en cotxe o en moto.
El Patronat de la Muntanya de Montserrat publica les dades d'accés als camins que es troben dins del Parc Natural de Montserrat, cada dia de l'any 2019.
Les dades es poden consultar en general o desglossades per cada camí.
Montserrat és un referent en activitats lúdiques i esportives, amb més de sis-cents mil usuaris, i un lloc singular en l'àmbit dels rescats i salvaments.
Mitjançant el visor dels 10 anys de rescats a Montserrat (2009-2018) podeu accedir a les dades recollides sobre aquestes actuacions d'emergència.
En el visor creat amb les dades del Cens d'equipaments esportius de Catalunya hi ha diferents taules que engloben els espais segons les grans categories que es poden trobar en una instal·lació esportiva; espais esportius convencionals, espais esportius singulars, àrees d'activitat esportiva i espais complementaris.
Font: Consell Català de l'Esport
Els Jocs Esportius Escolars de Catalunya és un programa que estableix la Secretaria General de l'Esport i de l'Activitat Física adreçat a tota la població en edat escolar del país.
La participació total durant el curs 2018-2019 va ser de 189.795 alumnes.
El Segon Dividend Digital és el procés pel qual s'allibera una banda de freqüències de l'espectre radioelèctric per permetre el desplegament de les futures xarxes de telecomunicacions 5G.
En el mapa es poden consultar les noves freqüències de les emissores a les comarques on hi ha canvis.
Font: Direcció General de Mitjans de comunicació
L'Institut Català de les Dones publica mensualment les dades anonimitzades de les atencions realitzades des de la Línia d'atenció a les dones en situacions de violències masclistes.
Es donen dades sobre les trucades, les persones que truquen, el tipus de relació amb els agressors i per territori.
L'Institut Català de les Dones dóna accés a la geoinformació de les seves Oficines d'informació, dels Serveis d'informació i atenció a les dones (SIAD), de titularitat municipal o comarcal, i dels Serveis d'Intervenció Especialitzada en violència masclista (SIE), del Departament de Treball, Afers Socials i Famílies.
Aquest visor recull les dades del Pla Únic d'Obres i Serveis de Catalunya (PUOSC) des de l'any 1996 fins al 2012, per municipis, comarques i per tipologia d'obres.
L'objectiu del Pla és impulsar accions per tal de fer possible implementar les estratègies territorials que han de permetre als ens locals consolidar els criteris de desenvolupament que afavoreixin la generació d'oportunitats i la creació de sinergies amb els valors i els agents de cada indret.